wickkiey/tamil-wikipedia-markdown huggingface dataset:
# எகிப்தின் முப்பத்தி ஒன்றாம் வம்சம்


**எகிப்தின் முப்பத்தி ஒன்றாம் வம்சம்** (**Thirty-first Dynasty of Egypt** or **Dynasty XXXI**, alternatively **31st Dynasty** or **Dynasty 31**), அகாமனிசியப் பேரரசர் மூன்றாம் அர்தசெராக்சஸ் கிமு 343-இல் முப்பதாம் வம்சத்தவர்களை வென்று, இரண்டாவது முறையாக பண்டைய எகிப்தைக் கைப்பற்றி, அகாமனிசியப் பேரரசின் ஒரு மாகாணமாக ஆக்கினார். கிமு 343 முதல் கிமு 332 வரை 11 ஆண்டுகள் மட்டுமே எகிப்தை ஆண்ட அகாமனிசிய பேரரசினரை, எகிப்தின் முப்பத்தின் ஒன்றாம் வம்சத்தவர் என்பர். கிமு 332-இல் கிரேக்கப் பேரரசர் அலெக்சாந்தர், எகிப்தை ஆண்ட் அகாமனிசியப் பேரரசர் மூன்றாம் அர்தசெராக்சஸை வென்று எகிப்தை கைப்பற்றினார். அத்துடன் எகிப்தில் அகாமனிசியப் பேரரசின் 31-ஆம் வம்சத்தின் ஆட்சி முடிவுற்றது.  

பண்டைய எகிப்தை இதே அகாமனிசியப் பேரரசினர் இரண்டாம் முறையாக கிமு 525 முதல் கிமு 404 முடிய 121 ஆண்டுகள் ஆண்டனர். இவர்கள் எகிப்தின் 27-ஆம் வம்சத்தவர்களாகவும், 31-ஆம் வம்சத்தவர்களாகவும் ஆட்சி செய்தனர்.  

## நாணையங்கள்
### பாரசீகத்தின் எகிப்திய ஆளுநர் வெளியிட்ட நாணயங்கள்

### பாரசீகத்தின் சிசிலி ஆளுநர் வெளியிட்ட நாணயங்கள்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
## பண்டைய எகிப்தின் வரலாற்றுக் கால வரிசை
- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமி பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641

## இதனையும் காண்க
- எகிப்தின் வரலாறு
# அன்னா சரிகினா

**அன்னா போரிசிவ்னா சரிகினா** (**Anna Borysivna Sharyhina)** (பிறப்பு **c.1978** ) ஒரு உக்ரேனிய பெண்ணியவாதியான இவர் ஓரினச் சேர்க்கை சமூகத்தின் ஆர்வலர் ஆவார். இவர் கார்கீவில் உள்ள ஒரு லெஸ்பியன் பெண்ணிய அமைப்பான ஸ்பியர் மகளிர் சங்கத்தின் இணை நிறுவனராகவும் மற்றும் கீவ்வில் உள்ள பெருமிதப் பேரணியின் ஏற்பாட்டுக் குழுவான கெய்வ் பிரைட் என்ற தன்னார்வ தொண்டு நிறுவனத்தின் இணை நிறுவனராகவும் உள்ளார் .  

## பேரணி
சரிகினாவும் அவரது கூட்டாளியான விரா செமிகினாவும் ஒரு தசாப்தத்திற்கும் மேலாக உக்ரேனிய ஓரினச் சேர்க்கை சமூகம் மற்றும் லெஸ்பியன் அமைப்புகளில் ஈடுபட்டுள்ளனர். கியேவின் சமத்துவத்திற்கான முதல் பேரணியை இவர்கள் ஏற்பாடு செய்தனர். 2015 ஆம் ஆண்டில் நடைபெற்ற கியேவின் சமத்துவத்திற்கான இரண்டாவது பேரணி, காவல்துறையினருடன் சேர்ந்து, பலவிதமான பொது நபர்களின் ஆதரவைக் கொண்டிருந்தது. இருப்பினும், அணிவகுப்புக்கு எதிரான தீவிர வலதுசாரி வன்முறை காரணமாக இந்த அணிவகுப்பு 15 நிமிடங்கள் மட்டுமே நீடித்தது.  

## எதிர்ப்பு
சரிகினாவின் பெண்ணிய மற்றும் ஓரின சேர்க்கை நடவடிக்கை உக்ரேனில் தொடர்ந்து எதிர்ப்பை எதிர்கொண்டிருந்தது. கார்கிவ் புத்தகக் கடையில் இந்த இயக்கங்கள் குறித்து இவர் ஒரு சொற்பொழிவு நிகழ்த்தியபோது, முதலில் கார்கீவின் நகிப்பெலோ பத்திரிகை மையத்திற்கும் பின்னர் கெய்வின் ஐசோல்யாட்சியா மையத்திற்கும் கூட்டத்தை இரண்டு முறை இடமாற்றம் செய்ய வேண்டியிருந்தது. கார்கிவ் சமூக மையமான பிரைட்ஹப், 2018 சூலையில் முகமூடி அணிந்தவர்களால் புகை குண்டுகள் வீசி தாக்கப்பட்டது. காவல் துறையினரிடம் புகார்கள் வந்தாலும், உள்துறை மந்திரி ஆர்சன் அவகோவுக்கு 1,000 க்கும் மேற்பட்ட புகார்கள் வந்த போதும், இந்த குற்றத்திற்காக யாரும் தண்டிக்கப்படவில்லை.  

2019 மார்ச் முதல் வாரத்தில் கார்கிவ் நகரில் பெண்கள் ஒற்றுமை வாரத்தை ஏற்பாடு செய்தவர்களில் சரிகினாவும் இருந்தார். 2020 சனவரியில், ஓரினச் சேர்க்கை சமூகத் தலைவர்களை சந்திக்காமல் உக்ரைனுக்கு வருகை புரிந்ததற்காக மைக் பாம்பியோவை சரிகினா விமர்சித்தார்.
# கலங்காணி தொடருந்து நிலையம்



**கலங்காணி தொடருந்து நிலையம்** (*Kalangani Junction railway station*, நிலையக் குறியீடு:*KLGN*) ஆனது இந்தியாவின், தமிழ்நாட்டின், நாமக்கல் மாவட்டத்தில் உள்ள கலங்காணி என்னும் ஊரில் அமைந்துள்ள ஒரு தொடருந்து நிலையமாகும். இது கரூர் - சேலம் சந்திப்புக்கு இடையில் புதியதாக 2013 மே மாதம் முதல் செயல்படத் தொடங்கியது. இது இந்திய இரயில்வே துறையின், தென்னக இரயில்வே மண்டலத்தில், சேலம் தொடருந்து கோட்டத்தின் கீழ் செயல்படுகிறது.
# கு. சா. கிருஷ்ணமூர்த்தி


**கு. சா. கிருஷ்ணமூர்த்தி** (பிறப்பு:1914-இறப்பு:1990) மரபுக் கவிஞர், பாடலாசிரியர், எழுத்தாளர், நாவலாசிரியர், திரைப்படம் மற்றும் நாடகங்களுக்கு வசனம் எழுதியவர்.  

## படைப்புகள்
1. அமுதத் தமிழிசை
1. அருட்பா இசையமுதம்
1. அந்தமான் கைதி
1. இசையின்பம்
1. பருவ மழை
1. தமிழ் நாடக வரலாறு
1. கலைவாணன் (நாடகம்)

இவரது படைப்புகள் தமிழக அரசால் நாட்டுடைமை யாக்கப்பட்டுள்ளது.
# ரேணு குமாரி



**ரேணு குமாரி** *(Renu Kumari)* என்பவர் இந்தியா வின் பீகார் மாநிலத்தில் காகரியா தொகுதியின் நாடாளுமன்ற உறுப்பினராக தேர்ந்தெடுக்கப்பட்ட ஐக்கிய சனதா தளம் கட்சியின் வேட்பாளராவார். இவர் ஒரு வழக்கறிஞர் மற்றும் சமூக சேவகராவார்..  

## இளமைகாலம் மற்றும் கல்வி

ரேணு பீகார் மாநிலத்திn காகரியா மாவட்டத்திலுள்ள ஆலொலி என்னும் ஊரில் 1962 ஆம் ஆண்டு ஆகத்து மாதம் 29 ஆம் நாள் பிறந்தார். இவர் பாட்னா பல்கலைக்கழகத்தில் முதுகலைப் பட்டம் பெற்றார். மேலும் பாகல்பூர் பல்கலைக்கழகத்தில் சட்டம் தொடர்பான எல்.எல்.பி பட்டம் பெற்றார்.. பீகாரிலுள்ள மாதேபுரா பி.என். மண்டல் பல்கலைக்கழகத்தில் உடற்கல்வியில் பட்டயம் பெற்றார்.  

## தொழில்

ரேணு குமாரி 1999 ஆம் ஆண்டு 13 வது மக்களவைக்கு தேர்ந்தெடுக்கப்பட்டார்.  

ரேணு குமாரி 1999 ஆம் ஆண்டு 13 வது மக்களவைக்கு தேர்ந்தெடுக்கப்பட்டார்.  

1999-2000 ஆண்டின் மனுக்கள் தொடர்பான உறுப்பினர் குழுவில் பணியாற்றினார்.  

2000-2004 ஆண்டின் உறுப்பினர் ஆலோசனைக் குழு மற்றும் சிவில் விமான போக்குவரத்து அமைச்சகம் போன்ற துறைகளில் பணி செய்தார்.  

மேலும் பல்வேறு அமைப்புகள் வழியாக சமூக மேம்பாடு மற்றும் பெண்களுக்கு விழிப்புணர்வை உருவாக்கும் திட்டங்களில் ஈடுபட்டார்.  

ரேணு குமாரி புத்தகங்களைப் படிப்பதிலும், இசை கேட்பதிலும் மகிழ்ச்சி அடைந்தார்.
# மூன்றாம் தாரா


**மூன்றாம் டேரியஸ்** (**Darius III**) (பிறப்பு:கிமு 380 – இறப்பு:கிமு 330), இவரது இயற்பெயர் அர்தசத்தா **Artashata** மற்றும் கிரேக்கப் பெயர் கோடோமன்னஸ் (**Codomannus**) ஆகும்.  

இதன் மூலம் பேரரசர் அலெக்சாந்தர் பண்டைய அண்மை கிழக்கு, பண்டைய எகிப்து துருக்கி மற்றும் பாரசீகப் பகுதிகளை மாசிடோனியப் பேரரசின் கீழ் கொன்டு வந்தார்.  

## அகாமனிசியப் பேரரசர்கள்
- சைரசு
- முதலாம் செர்கஸ்
- முதலாம் சைரஸ்
- முதலாம் டேரியஸ்
- மூன்றாம் அர்தசெராக்சஸ்
- இரண்டாம் காம்பிசெஸ்
## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
# இஸ்லாம் பிபி


**இஸ்லாம் பிபி (Islam Bibi)** (பிறப்பு: 1974 - இறப்பு: 2013) இவர் ஆப்கானித்தானின் எல்மந்த் மாகாணத்தின் காவல்துறை அதிகாரி ஆவார்.  

இஸ்லாம் 1974இல் குந்தூஸ் மாகாணத்தில் பிறந்தார். இவர் 1990களில் ஈரானில் அகதியாக இருந்தார். அதன் பிறகு, பிபி மீண்டும் தாலிபான்களுக்கு எதிராக ஒரு காவல் அதிகாரியாக வந்தார். இவருடைய குடும்பம் இவரது காவல் வேலைக்கு எதிராக இருந்தது. இவருடைய சகோதரன் இவரை மூன்று முறை கொல்ல முயன்றார். பின்னர், பிபி திருமணம் செய்து கொண்டார். இவருக்கு ஆறு குழந்தைகள் (4 சிறுவர்கள் மற்றும் 2 பெண்கள்) இருந்தனர்.  

இஸ்லாம் பிபி 2000இல் இரண்டாவது லெப்டினன்ட் பதவிக்கு உயர்ந்தார். நேரடியாக இரகசியப் பிரிவுத் தலைவரின் கீழ் பணிபுரிந்தார். இஸ்லாம் பிபி 2013 சூலை 4 அன்று சுட்டுக் கொல்லப்பட்டார். ஒரு காவல்துறை அதிகாரியாக இருக்கும் இவரது மைத்துனர், தனது மோட்டார் சைக்கிளில் இவரை வேலைக்கு அழைத்துச் செல்ல வந்தார். இவரது வீட்டிலிருந்து 50 மீட்டர் தொலைவில் சுட்டுக் கொல்லப்பட்டார். இந்த தாக்குதலில் அவரது மைத்துனரும் காயமடைந்தார்.
# பிளட்ஷாட் (திரைப்படம்)


**பிளட்ஷாட்** (*Bloodshot*) என்பது இதே பெயரிலான வேலியண்ட் வரைகதை கதாபாத்திரத்தை அடிப்படையாகக் கொண்ட 2020 ஆண்டைய அமெரிக்க சூப்பர் ஹீரோ படம் ஆகும். இது வேலியண்ட் காமிக்சை அடிப்படையக கொண்டு உருவாக்கப்படவுள்ள தொடர் திரைப்படங்களில் முதல் படமாக உள்ளது. வாட்லோவின் கதைக்கு, ஜெஃப் வாட்லோ மற்றும் எரிக் ஹெய்சரர் ஆகியோரி்திரைக்கதையிமைக்கட இப்பேத்தை டவிட் எஸ்.எஃப். வில்சன் இயக்கியுள்ளார் .( இந்த படத்தில் வின் டீசல், ஈசா கோன்சலஸ், சாம் ஹியூகன், டோபி கெபல் மற்றும் கை பியர்ஸ் ஆகியோர் நடித்துள்ளனர்.  

பிளட்ஷாட் படம் குறித்த யோசனையின் வளர்ச்சி 2012 இல் தொடங்கியது. இப்படத்தில் நடிப்பது தொடர்பாக ஜாரெட் லெடோவிடம் 2017 சூலையில் பேச்சுவார்த்தை நடத்தினார். 2018 மார்ச்சில், படத்தின் முதன்மைப் பாத்திரத்தில் நடிக்க டீசல் ஒப்பந்தம் செய்யப்பட்டார். மீதமுள்ள நடிகர்கள் அடுத்தடுத்த மாதங்களில் ஒப்பந்தம் செய்யப்பட்டனர். படப்பிடிப்பு 2018 ஆகஸ்டில் தென்னாப்பிரிக்காவில் தொடங்கி, அக்டோபர் வரை நீடித்தது.  

*பிளட்ஷாட்* அமெரிக்காவில் சோனி பிக்சர்சால் 2020 மார்ச் 13 அன்று திரையரங்குகளில் வெளியிடப்பட்டது. இந்த படம் பெரும்பாலும் விமர்சகர்களிடமிருந்து எதிர்மறையான விமர்சனங்களைப் பெற்றது மற்றும் உலகளவில் 25 மில்லியன் டாலரை வசூலித்தது.  

## கதை
அமெரிக்க கடற்படை வீரரான ரே காரிசன் எதிர்பாராமல் கொல்லப்படுகின்றார். கொல்லப்பட்ட ரே காரிசன் ஆய்வுக் கூடத்தில் வைத்து நானோ தொழில் நுட்பத்திவழியாக அறிவியலாளர்களால் உயிர்பிக்கப்படுகிறார். குருதியை அடிப்படையான அறிவியலால் உயிர்பிக்கப்பட்டதாலும், காயமடையாமல் சாகசங்ளை செய்வதாலும் பிளட்ஷாட் என்னும் சூப்பர் ஹீரோவாக இவர் உருவாகிறார். பல பயிற்சிகள் அளிக்கப்படும் ரே காரிசன், ஒரு கட்டத்தில் தான் ஒரு கொலை இயந்திரமாக மாற்றப்பட்டுவருவதை அறிகிறார்.  

ரே காரிசனை உயிர்பித்தவர்கள் இவரின் பழைய நினைவுகளை அழிக்க முயல்கின்றனர். இதையும் மீறி இவருக்கு பழைய நினைவுகள் தோன்றுகின்றன. தான் தன் மனைவியுடன் கொல்லப்பட்ட பின்னனியை அறிகிறார். அதற்கு காரணமானவர்களை பழிவாங்க முடிவுசெய்கிறார். இதனால் பிளட்ஷாட்டை முடக்க இவரை உயிர்பித்தவர்கள் முயல்கின்றனர். அதையெல்லாம் மீறி தன் எதிரிகளை பழிவாங்கினாரா என்பதே கதை.  

## நடிகர்கள்

- ரே காரிசன் / பிளட்ஷாட் ஆக வின் டீசல்
- கேட்டி / கே.டி.யாக ஈசா கோன்சலஸ்
- ஜிம்மி டால்டனாக சாம் ஹியூகன்
- டோபி கெபல் மார்ட்டின் ஆக்சாக
- டாக்டர் எமில் ஹார்டிங்காக கை பியர்ஸ்
- வில்பிரட் விகன்ஸாக லமோர்ன் மோரிஸ்
- ஜினா டிகார்லோவாக தாலுலா ரிலே (நீ டீகார்லோ-கேரிசன்)
- அலெக்ஸ் ஹெர்னாண்டஸ் டிப்ஸாக
- நிக் பாரிஸாக ஜோகன்னஸ் ஹாகூர் ஜொஹான்சன்
- மொம்பசா கன்மனாக டமர் புர்ஜாக்
# ஞான கிறுக்கன்



***ஞான கிறுக்கன்*** என்பது 2014 இல் வெளிவந்த தமிழ்த் திரைப்படமாகும். இதனை இளையவன் எழுதி இயக்கி, தயாரித்தும் இருந்தார்.  

இத்திரைப்படத்தில் ஜெகா என்பவர் முக்கிய வேடத்தில் நடித்தார். ஜெகாவுக்கு இதுவே முதல் திரைப்படம் ஆகும். and அர்ச்சனா ஜோஸ் கவி  

இத்திரைப்படம் கணேசன் என்பவரின் வாழ்க்கையை சித்தரித்து எழுதி இயக்கப்பட்டது. இத்திரைப்படம் ராஜா முகமது என்பவரால் படத்தொகுப்பு செய்யப்பட்டுள்ளது. தாஜ்நூர் இசை அமைத்துள்ளார்.  

## நடிகர்கள்

- ஜெகா - வீர பெருமாள்
- அர்ச்சனா ஜோஸ் கவி - சுமதி
- சுசுமிதா - சோதி
- டேனியல் பாலாஜி - கணேசன்
- தம்பி ராமையா - செல்வமணி
- செந்தில்குமாரி - தங்கம்மாள்
- செல்வாழை ராசு - குருசாமி
- சீனியம்மாள்
- விஜயா அம்மாள்

## இசை
தாஜ் நூர் என்பவர் இசையமைத்துள்ளார்.  

## ஆதாரங்கள்
# பதார் நடனம்

**பதார் நடனம்** இந்தியாவின் குஜராத் மாநிலத்தின் தொன்மையான நாட்டுப்புற நடனம் ஆகும். பால் பிராந்தியத்தைச் சேர்ந்த நல் சரோவர் ஏரிக்கரையில் வசிக்கும் பதார் என்ற மீனவர் சமூகத்தால் இது நிகழ்த்தப்படுகிறது.  

## பதார் பழங்குடி
பல பழங்குடி சமூகங்களின் பூர்விகமாக குஜராத் மாநிலம் விளங்குகிறத. *பதார்* குஜராத் மாநிலத்தில் நீண்ட காலமாக வசிக்கும் ஒரு சமூகமாகும். அடிப்படையில் ஒரு இந்து மதத்தை சேர்ந்த பழங்குடி சமூகமான *பதர்* விவசாயம், மீன்பிடி போன்றவை முக்கியத் தொழிலாகும். பதார் சமூக மக்கள் துர்கா தேவியின் பல வடிவங்களை மதித்து வணங்குகிறார்கள், இந்த நடனம் பதார் பூர்வீக மக்களின் கலாச்சாரத்தையும் வாழ்க்கையையும் வெளிப்படுத்துவதாக அமைந்துள்ளது.மேற்கு அகமதாபாத்தில் அமைந்துள்ள நால் ஏரிக்கு அருகில் வசிக்கும் பதார் மக்களின் வாழ்க்கைமுறை *பதார் நடனம்* மூலம் அடையாளமாக குறிப்பிடப்படுகிறது. சிலரின் கூற்றுப்படி, *பதார்கள்* சிந்து பகுதியிலிருந்து குடிபெயர்ந்தவா்களாகக் கருதப்படுகிறார்கள். பதர் பழங்குடியினரிடையே கிருஷ்ணர், சிவன் மற்றும் ராமர் போன்ற தெய்வங்களை வழிபடும் முறையும் பெண் தெய்வமான சக்தியின் வெவ்வேறு வடிவங்களையும் வணங்குகிறார்கள். இவர்களின் வாழ்வியலை இசை, நடனம் மூலம் விளக்குவதே பதார் நடனம் ஆகும்.  

## வரலாறு
புராணக்கதை ஒன்றில் துர்கா தேவியின் ஒரு வடிவமான *ஹிங்லாஜ் மாதா* தனது சகோதரி, பன்னிரண்டு மகன்கள் மற்றும் “*பவுசி*” என்ற செல்லப் பறவை ஆகியோருடன் நடந்து சென்று கொண்டிருந்ததாகவும், அவர்கள் இரவில் சிந்துவை அடைந்த போது அவளுடைய மகன்கள் பசியுடன் இருந்ததால் *ஹிங்லாஜ் தேவி* தனது சகோதரியின் வீட்டில் உணவைத் தேடினார் என்றும் அந்த நேரத்தில் அவரது மற்ற சகோதரி சிந்து இல்லாததால், மாதா திரும்பி வந்து கொண்டிருந்த வழியில் சிந்துவை சந்தித்தாகவும் அவர் தனது மீன் மற்றும் உணவை சாப்பிட வழங்கினார் எனவும் கதை விவாிக்கிறது. மேலும் மாதா நால் ஏரிக்குத் திரும்பி தனது சகோதரி வழங்கிய மீன்களை ஏரியில் தூக்கி எறிந்ததாகவும் அவை ஏரி நீரில் செழித்து வளர்ந்ததாகவும் நம்பப்படுவதால் இன்றளவும் அந்த பிராந்தியத்தில் வசிக்கும் பதார் சமூக மக்களின் முக்கிய உணவாக நால் ஏரியின் மீன்கள் உட்கொள்ளப்படுகின்றன. மாநிலம் முழுவதும் பரவி இருக்கும் பதார் பூர்வீக மக்களிடையே இந்த நடனம் ஒரு பொழுதுபோக்கு சடங்காக ஆடப்படுகிறது. பதார் நாட்டுப்புற நடனம் குஜராத்தில் மிகவும் பிரபலமான நாட்டுப்புற நிகழ்ச்சிகளில் ஒன்றாகும்.  

## நடன முறை
பதார் சமூகம் ஒரு வேளாண் சார்ந்த குழு ஆகும் அவர்கள் ஓர் இடத்திலிருந்து மற்றொரு இடத்திற்குச் செல்லும் நீர்வழிப்பயணங்களின் போது இசையும் நடனமும் அவர்களின் வாழ்க்கைச் செழிப்பையும், அதற்காக அவர்கள் அலைந்து திரிதலையும் பிரதிபலிக்கின்றன. கடற்பயன வாழ்க்கை, கடல் அலைகளின் எழுச்சி மற்றும் வீழ்ச்சி ஆகியவை பெரும்பாலும் இந்த நடன நிகழ்ச்சிகளின் கருப்பொருளாகப் பயன்படுத்தப்படுகின்றன. பதார் நாட்டுப்புற நடனத்தில் அவர்களின் மகிழ்ச்சியான தருணங்களையும் உற்சாகமான வாழ்வியலையம் அந்த இடத்தின் வளமான கலாச்சார பாரம்பரியத்தையும், நீர்ப்பணனத்தின் அன்றாட நடவடிக்கைகள் மற்றும் அவர்களின் வாழ்க்கை முறை, அவர்களின் உணர்ச்சிகள் மற்றும் உணர்வுகள் இசை மற்றும் நடனம் மூலம் சித்தரிக்கப்படுகின்றன.  

இந்த நடனத்தை ஆடும் போது நடனக் கலைஞர்கள் கையில் சிறிய குச்சிகளைப் பிடித்துக் கொள்கின்றனா்.. படகுகளை இயக்கிக் கொண்டும் .இந்த நடனமானது ஆடப்படுகின்றது. .அவர்கள் தங்களது நடனத்தின போது தண்ணீர் தொடர்புடைய பாடல்களைப் பாடுகிறார்கள்.
# திப்ரி நடனம் (பஞ்சாப்)

**திப்ரி** என்பது இந்தியாவின் பஞ்சாப் மாநிலத்தின் பாட்டியாலா மற்றும் ஹரியானா<nowiki/>வின் அம்பாலா ஆகிய இடங்களில் பிரபலமாக ஆடப்படும் ஒரு வகை *கம்பு நடனம்* ஆகும்.  

## நடன முறை
திப்ரி நடனம் *தண்டாரஸ்* என்ற நடனத்தின் நீட்சியாக கருதப்படுகிறது. நான்கு மற்றும் ஐந்தாம் நூற்றாண்டுகளில் *பா குகை* சுவற்றின் ஓவியங்களில் திப்ரியின் தொன்மை நடன வடிவத்துடன் பெண் கனமான குச்சிகளுடன் ஆடுவது போன்றும், கைகளைத் தட்டி ஒலி எழுப்பி ஆடுவது போன்றும் வரையப்பட்டிருக்கின்றன. ரந்தாவா (1960) கருத்துப்படி, சிறுவர்கள் மற்றும் ஆண்கள் சிறிய குச்சிகளைப் பயன்படுத்தி திப்ரி நடனத்தை ஆடுகின்றனர். நடனக்கலைஞர்கள் வட்டமான அமைப்பில் நின்று கொண்டு குச்சிகளைத் தட்டி நடனமாடுகிறார்கள். மற்றொரு வகையில் நடனக் கலைஞர்கள் ஒரு கயிற்றைப் பிடித்து கம்பத்தில் கட்டி விட்டு மறுமுனையை ஒவ்வொருவரும் தனித்தனியாகப் பிடித்து பிற நடனக் கலைஞர்களின் கயிறுகளால் கயிற்றை நெய்கிறார்கள். ஆண் நடனக் கலைஞர்கள் குச்சிகளை அடிக்கும் போது கயிறுகளில் ஏற்பட்ட பின்னல்கள் விடுபடுகின்றன. இந்த நடனம் பாட்டியாலா நகரத்தின் உள்ளூர் பாரம்பரிய நடனம் என்றும் பம்பாயின் (மும்பை) தண்டியா மற்றும் ராஜஸ்தானின் திப்னி தடனத்தைப் போன்றது என்று *ரந்தாவா* கூறுகிறார்.ராஜஸ்தான் மாநிலத்தில் இந்த நடனம் வட்ட நடனமாகவும் ஆடப்படுகிறது.  

ஜேம்ஸ் (1974) என்பவர் விளக்கும் டிப்ரியின் மற்றொரு பாணி நடனத்தில் சிறிய தடி அல்லது குச்சியைப் பயன்படுத்தி சிறுமிகளால் நடனமாடப்படுகிறது, குச்சிகள் ஒரு வகையான தாளத்தை உருவாக்க தட்டப்படுகின்றன. நடனத்தின் போது எந்த பாடலும் பாடப்படுவதில்லை. *தில்லான்* (1998) என்பவர் டிப்ரியின் மற்றொரு பாணியைப் பற்றி கூறுகிறார் அதன் படி நடனக் கலைஞர்கள் இரண்டு குச்சிகளைக் கொண்டு நடனத்தை ஆடுகின்றனா்.. ஒவ்வொரு நடனக் கலைஞரும் தாங்கள் வைத்திருக்கும் குச்சிகளை தாங்களே அடித்துக் கொள்கின்றனர். பின்னர் மற்ற நடனக் ஒரு வட்டத்தில் நகர்ந்து உடலசைவின் மூலம் இந்த நடனத்தை ஆடுகின்றனர்.. இருப்பினும், திப்ரியின் இந்த வடிவம் முல்தான், பஹவல்பூர் மற்றும் பாக்கிஸ்தானின் வடமேற்கு பஞ்சாபில் பிரபலமான *தண்டராஸ்* எனப்படும் நடனத்தின் மற்றொரு பெயர் ஆகும்.  

## பவன் தேவதாசி
*“பவன் தேவதாசி”* என்பது இந்து கடவுளான வாமனனுக்கு அர்ப்பணிக்கப்பட்ட ஒரு திருவிழா. பத்ராவின் சந்திர மாதத்தில் இந்த விழா நடைபெறுகிறது. 2000 ஆம் ஆண்டில் சிங் என்பவர் பின்வருமாறு எழுதுகிறார், "குஜராத்தின் தாண்டியாவின் உள்ளூர் வடிவமாக திப்ரி மற்றும் பாட்டியாலா மற்றும் அம்பாலா மாவட்டங்களின் சிறப்பியல்புகளைக் கொண்ட இது தனது பிரபலத்தை இழந்து வருகிறது.அதன் நிகழ்ச்சிகள் இப்போது பவன் தேவதாசி திருவிழா சந்தர்ப்பங்களோடு மட்டுப்படுத்தப்படுகின்றன. "சிங் (2000) கருத்துப்படி," பவன் தேவதாசி என்பது பாட்டியாலா மற்றும் அம்பாலா மாவட்டங்களில் மட்டுமே கொண்டாடப்படும் ஒரு உள்ளூர் விழா. வேறு எங்கும், மக்கள் அதை அறிந்திருக்க மாட்டார்கள். இப்போது, ​​இந்த திருவிழாவின் போது மட்டுமே திப்ரி நடனம் ஆடப்படுகிறது. "பவன் தேவதாசி" என்பது விஷ்ணுவின் வெற்றியைக் கொண்டாடுவதாகும் என்று சிங் கூறுகிறார். திருவிழாக்களின் போது திப்ரி போட்டிகள் நடத்தப்படுகின்றன. நடனக் கலைஞர்கள் இரட்டைகளாக குச்சிகளைத் அடித்து கயிறுகளைகொண்டு ஒரு தாளத்தை உருவாக்கி ஆடுகிறார்கள்.
# அருமண் பேரியம் தாமிரம் ஆக்சைடு

**அருமண் பேரியம் தாமிரம் ஆக்சைடு** *(Rare-earth barium copper oxide)* என்பவை உயர்வெப்பநிலை மீக்கடத்து திறனை வெளிப்படுத்துவதற்காக அறியப்பட்ட வேதிச் சேர்மங்களின் குடும்பமாகும். இவற்றை ஆங்கிலச் சுருக்கு எழுத்து வடிவமாக ReBCO என்ற எழுத்துகளால் குறிப்பர்). பிற மீக்கடத்தும் பொருட்களைவிட அருமண் பேரியம் தாமிரம் ஆக்சைடு பொருட்கள் வலுவான காந்தப் புலங்களைத் தக்கவைக்கும் ஆற்றலைக் கொண்டுள்ளன. வலுவான காந்தப்புலமும் ஒப்பீட்டளவிலான அதிக மீக்கடத்து மாறுநிலை வெப்பநிலையும், எதிர்கால மலிவும் பலமும் கச்சிதமும் கொண்ட அணுக்கருப்பிணைவு அணு உலை போன்ற காந்தவியல் அயனியடக்க அணுக்கரு பிணைவு அணு உலைகளுக்கு இவற்றை முன்மொழிய வைத்துள்ளன. மிகவும் சுருக்கமான மற்றும் பொருளாதார கட்டுமானத்தை இது அனுமதிக்கிறது.  
எந்தவோர் அருமண் தனிமத்தையும் இவ்வகை அணுக்கரு உலைகளில் பயன்படுத்த முடியும். குறிப்பாக இட்ரியம் இட்ரியம் பேரியம் தாமிர ஆக்சைடாகவும் (YBCO) , இலந்தனம் இலந்தனம் பேரியம் தாமிர ஆக்சைடாகவும் சமாரியம், நியோடிமியம், கடோலினியம் முதலானவை எடுத்துக்காட்டுகளாகும்.
# மரியா வாசிலியேவ்னா சிலோவா

**மரியா வாசிலியேவ்னா சிலோவா** *(Maria Vasilyevna Zhilova)* என்பவர் முதலாவது உருசிய தொழில்முறை வானியலாளர் ஆவார். இவரது காலம் 1870 முதல் 1934 வரையுள்ள காலமாகும். இவர் 1895 ஆம் ஆண்டு முதல் 1930 ஆம் ஆண்டு வரை புல்கோவோ வானாய்வகத்தில் வானியல் மற்றும் சுற்றுப்பாதை கணக்கீட்டாளராகப் பணியாற்றினார்.  
வான இயக்கவியலில் பணியாற்றியதற்காக உருசிய வானியல் சங்கம் இவருக்கு 1905 ஆம் ஆண்டு ஒரு விருதை வழங்கி சிறப்பித்தது. இதேபோல வெள்ளி கிரகத்திலுள்ள கிண்ணக்குழியான சிலோவாவும் இவரது நினைவாகவே 1985 ஆம் ஆண்டு சூட்டப்பட்டது.  

"உருசிய அறிவியலில் மகளிர் முகங்கள் என்ற மையக்கருத்தோடு நடத்தப்பட்ட 2017 ஆம் ஆண்டு மாநாட்டில் விவாதிக்கப்பட்ட பெண்களில் மரியா வாசிலியேவ்னா சிலோவாவும் ஒருவர் என்பது குறிப்பிடத்தக்கது. இங்குதான் இவருக்கு முதல் தொழில்முறை பெண் வானியலாளர் என்ற சிறப்பு கிடைத்தது .  

## தேர்ந்தெடுக்கப்பட்ட வெளியீடுகள்

-
# வில்லாளன் (2010 திரைப்படம்)



***வில்லாளன்*** என்பது 2010 இல் வெளிவந்த தமிழ்த் திரைப்படமாகும். இத்திரைப்படத்தினை வெற்றிவேல் மற்றும் சூரியன் இயக்கினர். இயக்குநர் வெற்றிவேல் முக்கிய கதாப்பாத்திரத்தில் நடித்தார். இவருடன் அஸ்மிதா, குரு ஆகியோர் நடித்திருந்தனர்.  

இத்திரைப்படம் 31 டிசம்பர் 2010 அன்று வெளியானது.  

## நடிகர்கள்
- வெற்றிவேல்
- அஷ்மிதா
- குரு
- ரஞ்‌ஜி‌த்‌
- அஜய்‌ ரத்‌னம்‌
- பா‌ய்‌ஸ்‌ ரா‌ஜா‌ன்‌
- சபீ‌தா‌ ஆனந்‌த்‌
- கே‌. ஆர்‌. வத்‌சலா‌

## தொழில்நுட்பக் கலைஞர்கள்
ஜெய். சம்பத் என்பவர் இத்திரைப்படத்திற்கு கதை எழுதி இணை தயாரிப்பாளராகவும் இருந்துள்ளார். ரவி ராகவ் இசையமைத்துள்ளார். சார்லஸ் ஆண்டனி ஒளிப்பதிவு செய்துள்ளார்.
# வார்ப்புரு:Graph:Chart/styles.css

/* */  
/* Prevent overflow behavior in mobile skins. */  
@media all and ( max-width: ) {  
body.skin-minerva div.mw-graph {  
min-width: auto !important;  
max-width: 100%;  
overflow-x: auto;  
overflow-y: visible;  
}  
}  

.mw-graph-img {  
width: inherit;  
height: inherit;  
}
# வெள்ளையாணி தேவி கோவில்


**வெள்ளையாணி தேவி கோவில்** என்பது கேரளா, திருவனந்தபுரத்திலுள்ள மிகவும் புகழ்பெற்ற கோவிலாகும்.  
வெள்ளையாணி சந்திப்பிலிருந்து 1.5 கி.மீ.வில் அமைந்துள்ளது. இந்த கோயில் திருவாங்கூர் தேவஸ்தான  வாரியத்தின் மேலாண்மையின் கீழ் உள்ளது கோவில் அமைப்பு பாரம்பரிய கலை வேலைகளுடன் ஒரு வெண்கலக் கூரை உள்ளது இவைகள் திராவிட கட்டிடக்கலையை கொண்டுள்ளதுகோவிலின் கிழக்கு மற்றும் வடக்கு கோபுரங்கள் தெய்வங்களின் சிலைகளால் வடிவமைக்கப்பட்டுள்ளது.  

## தெய்வங்கள்
இந்த கோவில் பத்திரகாளி தேவியை முதன்மை தெய்வமாகக் கொண்டுள்ளது.வேதங்களின் படி சிவனின் கோபத்தின் ஒரு வடிவமே காளிதேவியாகும். காளி தேவி வடக்கு நோக்கி அமைந்துள்ளது (வடக்கே நடை). சிலை உள்ளூர் மலையாள வார்த்தையில் 'திருமுடி' என்று அழைக்கப்படுகிறது. வெள்ளையாணி கோவிலில் உள்ள தேவியின் சிலை கேரள காளி கோயில்களின் சிலைகளில் மிகப்பெரியது. சிலை உயரமும் அகலமும் நான்கரை அடி. தூய தங்கம் மற்றும் விலைமதிப்பற்ற கற்கள் சிலையின் முன் தோற்றத்தை அலங்கரிக்கபட்டிருக்கிறது.  

பிற தெய்வங்களான சிவன், விநாயகர் மற்றும் நாகராசரும் வழிபடப்படுகிறது. இந்த கோவிலில் ஒரு சிறிய துணை கோவிலும் உள்ளது, அங்கு மற்றொரு தெய்வம் மாடன் தம்புரான் உள்ளது.  

## வரலாறு
## திருவிழாக்கள்
## பூசை நேரம்
தினமும் மாலை 5.30 மணிக்கு கோயில் திறந்து இரவு 8.00 மணிக்கு மூடப்படும். ஞாயிறு, செவ்வாய் மற்றும் வெள்ளிக்கிழமைகளில், கோயில் மதியம் 12:30 மணி முதல் பிற்பகல் 2:00 மணி வரை திறந்திருக்கும், இதன் போது தேவிக்கு சிறப்பு பூஜைகள் செய்யப்படுகிறது.அனைத்து மலையாள மாதங்களின் முதல் நாளில், கோயில் காலை 5.30 மணிக்கு திறந்து காலை 8.00 மணிக்கு மூடப்படும்.  

## இவற்றையும் காண்க
- வெள்ளாயணி ஏரி
- சாக்தம்
# சுபாசு சோப்ரா

**சுபாசு சோப்ரா** (பிறப்பு 23 அக்டோபர் 1947) டெல்லியைச் சேர்ந்த ஒரு இந்திய அரசியல்வாதி. டெல்லி சட்டமன்ற உறுப்பினராக கல்காஜி சட்டமன்றத் தொகுதியிலிருந்து தாெடர்ந்து மூன்று முறை தேர்ந்தெடுக்கப்பட்டவர். டெல்லி மாநில காங்கிரஸ் கமிட்டியின் தலைவராக பணியாற்றியுள்ளார்.  

## சட்டமன்ற உறுப்பினராக
| 1998 - 2003 | தேர்ந்தெடுக்கப்பட்டார் 2 ஆவது தில்லி சட்டமன்ற இருந்து கல்காஜி |
| --- | --- |
| 2003 - 2008 | தேர்ந்தெடுக்கப்பட்டார் 3வது தில்லி சட்டமன்ற இருந்து கல்காஜி (2 ஆம் முறை) |
| 2008 - 2013 | தேர்ந்தெடுக்கப்பட்டார் 4வது தில்லி சட்டமன்ற இருந்து கல்காஜி (3 வது முறை) |
# ஜோசஃபா பிரான்சிஸ்கோ


**ஜோசஃபா "ஜிஜி" பிரான்சிஸ்கோ (Josefa "Gigi" Francisco)** (பிறப்பு:1954 - இறப்பு: 2015 சூலை 22) பிலிப்பைன்சின் பாலின சமத்துவம் மற்றும் பெண்கள் உரிமைகளுக்கான வழக்கறிஞராக இருந்தார். ஏற்றத்தாழ்வைக் குறைக்க இவர் பல திட்டங்களுக்கு பங்களித்தார். பெண்களின் சமத்துவம் மற்றும் பெண்கள் உரிமைகள் பற்றிய பல அம்சங்களைப் பற்றி ஆராய்ச்சி செய்தார். இவர் பல்வேறு திட்டங்களில் ஐக்கிய நாட்டு அவையுடன் நெருக்கமாக பணியாற்றினார்.  

## தொழில்
தனது கற்பித்தல் மற்றும் எழுத்தின் மூலம், தொழில்நுட்ப அனுபவம், பார்வை மற்றும் சமூக இயக்கங்களை இளம் தலைமுறையினருக்கு அறிமுகப்படுத்தினார். இவர் 1998 முதல் 2002 வரை ஐ.எஸ்.ஐ.எஸ் என்ற சர்வதேச நிறுவனத்தில் உறுப்பினராக பணியாற்றினார். இந்த அமைப்பு சர்வதேச அளவில் பெண்கள் உரிமைகள் குறித்து செயல்படுகிறது. பின்னர், இவர் பெண்கள் மற்றும் பாலின நிறுவனத்தில் (WAGI) அமைப்பின் நிர்வாக இயக்குநராக சேர்ந்தார். இந்த அமைப்பு 3 ஆண்டுகளில் இருந்து பெண்கள் உரிமைகள் குறித்த பல்வேறு இணையவழி படிப்புகளை நடத்தி வருகிறது. இவர் ஒரு புதிய சகாப்தத்தில் பெண்களுக்கான மேம்பாட்டு மாற்றுகளுக்கான அமைப்பில் உறுப்பினராக இருந்தார். உலகளாவிய தெற்கு பிராந்தியத்திலிருந்து பெண்களின் குரல்களையும் முன்னோக்குகளையும் உலகிற்கு பரப்ப இந்த அமைப்பு செயல்படுகிறது. இவர் அமைப்பின் உலகளாவிய ஒருங்கிணைப்பாளராக பணியாற்றினார். ஜிஜி தலைமையில் ஐக்கிய நாடுகள் சபையும் பெண்களுக்கான மேம்பாட்டு மாற்றுகளுக்கான அமைப்பும் ஆசிய-பசிபிக் பிராந்தியத்தில் இணைந்து பணியாற்றின. இவர்களுக்கிடையேயான பணிகள் 2015 ஆம் ஆண்டில் *தி ஃபியூச்சர் தி ஆசியா பசிபிக் பெண்கள் வான்ட்* என்பதில் வெளியிடப்பட்டன.  

மிரியம் கல்லூரியில் சர்வதேச உறவுகள் துறையின் துறைத் தலைவராகவும் பணியாற்றினார். பெண்கள் தலைமையை மேம்படுத்துவதற்காக பணியாற்றினார். வறுமை, பாலினம், வளர்ச்சி மற்றும் பெண்ணிய இயக்கம் குறித்து இவர் முக்கியமான ஆராய்ச்சியையும் மேற்கொண்டார்.
# போகாலெட்ச் கெப்ரே


**போகாலெட்ச் போக் கெப்ரே (Bogaletch Boge Gebre)** ( போ-கே என்றும் உச்சரிக்கப்படுகிறார்) (பிறப்பு:1950 - இறப்பு: 2019 நவம்பர் 2) இவர் ஒரு எத்தியோப்பியன் விஞ்ஞானியும் மற்றும் சமூக ஆர்வலரும் ஆவார். 2010 ல், *தி இன்டிபென்டன்ட்* என்ற இதழ் இவரை "எத்தியோப்பியன் பெண்களில் கிளர்ச்சியைத் தொடங்கியவர்" என்று வகைப்படுத்தியது.  

இவரது சகோதரி ஃபிகிர்டே கெப்ரேவுடன் சேர்ந்து, கெப்ரே கெம்பட்டி மென்டி கெஸ்ஸிமா-டோப் (கெம்பட்டா பெண்கள் ஒன்றாக நிற்கிறார்கள்) என்றும் அழைக்கப்படும், எத்தியோப்பியாவின் கெம்பாட்டாவை தளமாகக் கொண்ட ஒரு உள்நாட்டு அரசு சாரா தொண்டு நிறுவனமான கே.எம்.ஜி எத்தியோப்பியாவை நிறுவினார். பெண் பிறப்புறுப்பு சிதைவு மற்றும் திருமணக் கடத்தல்களைத் தடுப்பது, இளம் பெண்களைக் கடத்தி பாலியல் பலாத்காரம் செய்வது போன்ற பல பகுதிகளில் பெண்களுக்கு சேவை செய்வதற்காக இந்த தொண்டு நிறுவனம் செயல்படுகிறது. எத்தியோப்பியாவின் பாரம்பரிய நடைமுறைகளுக்கான தேசிய குழுவின் கூற்றுப்படி, இத்தகைய நடைமுறைகள் 2003ஆம் ஆண்டு நிலவரப்படி நாட்டில் 69 சதவீதத் திருமணங்களுக்கு அடிப்படையாக இருந்தன.  

## விருதுகள்
இந்த அமைப்பு கெம்பட்டாவில் மணப்பெண் கடத்தல் விகிதத்தை 90 சதவீதத்திற்கும் கீழே குறைந்துள்ளதாக *தி இன்டிபென்டன்ட்* இதழ் தெரிவித்துள்ளது. அதே நேரத்தில் பெண் பிறப்புறுப்பு சிதைவை 100 சதவீதத்திலிருந்து 3 சதவீதமாகக் குறைத்த பெருமைக்குரியது என்று *தி எகனாமிஸ்ட்* என்ற இதழ் குறிப்பிடுகிறது. 2005ஆம் ஆண்டில், கெப்ரேக்கு 2005 வடக்கு-தெற்கு பரிசு மற்றும் 2007இல் உலகளாவிய சுகாதாரம் மற்றும் மனித உரிமைகளுக்கான ஜொனாதன் மான் விருது போன்ற விருதுகள் வழங்கப்பட்டது. ஆப்பிரிக்காவின் வளர்ச்சியில் இவர் செய்த பங்களிப்பிற்காக, 2013 மே மாதத்தில் இவருக்கு கிங் பௌடவுன் சர்வதேச மேம்பாட்டு பரிசு வழங்கப்பட்டது.  

## பின்னணி
12 வயதில் பெண் பிறப்புறுப்பு சிதைவினால் பாதிக்கப்பட்ட கெப்ரே, தனது தந்தையால் முறையான கல்வி கற்க தடை செய்யப்பட்டார். ஆனால், ஒரு மிஷனரி பள்ளியில் சேர தனது வீட்டை விட்டு வெளியேறி அங்கு முறையான கல்வியைக் கற்றார். இறுதியில், 1946 ஆம் ஆண்டில் அமெரிக்காவின் செனட்டர் ஜே. வில்லியம் ஃபுல்பிரைட்டால் நிறுவப்பட்ட ஐக்கிய அமெரிக்க கலாச்சார பரிவர்த்தனை திட்டங்களில் ஒன்றான ஃபுல்பிரைட் உதவித்தொகையில் மாசசூசெட்ஸ் ஆம்ஹெர்ஸ்ட் பல்கலைக்கழகத்தில் சேருவதற்கு முன்பு ஜெருசலேமில் நுண்ணுயிரியல் பயின்றார். ஐக்கிய அமெரிக்காவில் இருந்தபோது, எத்தியோப்பியன் உயர்நிலைப் பள்ளிகள் மற்றும் பல்கலைக்கழகங்களில் மாணவர்கள் 26,000 டாலர் மதிப்புள்ள தொழில்நுட்ப புத்தகங்களைப் பெற்றனர்.  

## கே.எம்.ஜி எத்தியோப்பியா
தொற்றுநோயியல் துறையில் பி.எச்.டி பெற்ற பிறகு, 1990களில் பெண்களின் உரிமைகளைப் பாதுகாக்க உதவுவதற்காக கெப்ரே எத்தியோப்பியாவுக்குத் திரும்பினார். எச்.ஐ.வி / எய்ட்ஸ் என்ற தடைத் தலைப்பில் ஒரு ஆரம்ப பொது உரையைத் தொடர்ந்து, மாற்றத்தை ஏற்படுத்துவதற்கு முன்பு சமூகத்துடன் நம்பகத்தன்மையை நிலைநாட்ட வேண்டும் என்பதை கெப்ரே உணர்ந்தார். எனவே சிக்கல்களைத் தீர்ப்பதற்கு தன்னைத் தானே ஈடுபடுத்திக் கொண்டார். அமைப்பை கட்டியெழுப்ப தேவையான பொருட்களை வழங்கினார். பிராந்திய குழந்தைகள் அருகிலுள்ள பள்ளியையும் வணிகர்களையும் உள்ளூர் சந்தையை அடைய அனுமதிக்கும் ஒரு பாலமாக இருந்தார். பின்னர், இவரும் இவரது சகோதரியும் கே.எம்.ஜி எத்தியோப்பியாவை உருவாக்கி, பெண்களின் உரிமைகளைப் பாதுகாப்பதற்காக கிராமம் மூலம் சமூக ஆலோசனை கிராமத்தைத் திறந்தனர்.
# அதிதி மங்கள்தாஸ்

**அதிதி மங்கள்தாஸ்** (பிறப்பு: 1960) இந்தியாவின் குஜராத் மாநிலத்தைச் சேர்ந்த ஒரு கதக் நடனக் கலைஞர் மற்றும் நடன அமைப்பாளர் ஆவார். இவர் திறமைமிக்க பாரம்பரிய கதக்.பயிற்சியாளர்களான குமுதினி லகியா மற்றும் பிர்ஜூ மகாராஜ் ஆகியோரின் முன்னாள் மாணவர் ஆவார்.புது தில்லியில் தனது சொந்த நடன நிறுவனத்தைத் தொடங்குவதற்கு முன்பு பல ஆண்டுகளாக ஒரு நடனக் குழுவில் முக்கிய நடனக் கலைஞர்களில் ஒருவராக இருந்தார். *திருஸ்டிகான் நடன அறக்கட்டளையின்* கலை இயக்குநர் மற்றும் முக்கிய நடன கலைஞராகவும் இருந்து வருகிறார் .  

## ஆரம்பகால வாழ்க்கை மற்றும் பயிற்சி
1960 இல் பிறந்த அதிதி மங்கல்தாஸ் குஜராத் தலைநகர் அகமதாபாத் நகரில் வளர்க்கப்பட்டார், அங்கு புனித சேவியர் கல்லூரியில் தனது இளங்கலை அறிவியல் பட்டத்தைப் பெற்றார்.  

அகமதாபாத்தில் உள்ள கடாம்ப் நடன மையத்தில் கதக் நடனக்கலைஞர் குமுதினி லக்கியாவிடம் கதக் நடனப் பயிற்சியைத் தொடங்கினார். பின்னர் அவரது அத்தை *புபுல் ஜெயக்கர்* ஆலோசனையின் பேரில், கதக் நடன நுட்பங்களைக் கற்றுக் கொள்ள டெல்லிக்கு சென்றார். அங்கே அவர் கதக் கேந்திராவில் கதக் நிபுனத்துவ பயிற்சியாளர் பிர்ஜு மகாராஜின் மாணவி ஆனார். தனது நடனப் பயிற்சியை முடித்த பின்னர், பிர்ஜு மகாராஜின் குழுவின் ஒரு பகுதியாக உலகின் பல பகுதிகளுக்கும் பயணம் செய்தார்.  

## கலை வாழ்க்கை

அதிதி இந்தியாவின் முக்கிய நடன விழாக்களில் கதக் நடன நிகழ்ச்சிகளை வழங்கியுள்ளார் மேலும் இங்கிலாந்து, அமெரிக்கா மற்றும் சோவியத் நாடுகளிலும் நடைபெற்ற இந்திய விழாக்களிலும் பங்கு பெற்றுள்ளார்.  

அதிதி மங்கல்தாஸ் தனி கதக் நடன நிகழ்ச்சிகளை இயக்குவதோடு மட்டுமல்லாமல், பல கதக் குழுக்களுக்கு நடனம் அமைத்துள்ளார். பாரம்பரிய மற்றும் நவீன நடன பாணிகளின் கலவையாக இவர் உருவாக்கும் கதக் நடனங்கள் விளங்குகின்றன. கடந்த பல ஆண்டுகளாக சீக் (Cheekh), ஸ்வாகத் விஸ்தார் (Swagat Vistar), தி சவுண்ட் ஆஃப் தி யுனிலர்ஸ் (universe), பிருந்தகிருதி உள்ளிட்ட பல நடனப் படைப்புகளை தயாரித்துள்ளார். கதக் நடனம் தொடர்பான பல பயிற்சிப் பட்டறைகளைய நடத்தியுள்ள அதிதி நடன கருத்தரங்குகளில் தனது ஆய்வுக் கட்டுரைகளையும் சமா்ப்பித்துள்ளார்.  

2005 ஆம் ஆண்டில், ஆறு நடனக் கலைஞர்கள் மற்றும் மூன்று இசைக் கலைஞர்களைக் கொண்ட அதிதி மங்கல்தாஸின் நடன நிறுவனம் அமெரிக்காவில் ஆசியச் சங்கம் மூலம் "*தண்ணீரின் கால்தடம்*"(Footprints on Water.) என்ற நடன நிகழ்ச்சியை அறிமுகப்படுத்தியது.  

## வெளிநாட்டு கலைப்பயணங்கள்
அதிதி பல வெளிநாடுகளுக்கும் சென்று கீழ்கண்டவாறு தனது தனி நடனங்களை நடத்தியுள்ளார்.  

“*மிலாப்ஃபெஸ்ட்*” 2014, லிவர்பூல் ஹோப் பல்கலைக்கழகம், லிவர்பூல், இங்கிலாந்து, 2014  

முதல் இசை அகாடமியின் *இசை மற்றும் நடன விழா*, வாஷிங்டன் டி.சி., 2013  

டிசம்பர் நடனம் 2011, ப்ரூஜ், பெல்ஜியம், 2011  

*பிரீமியர் டென்* நோர்ஸ்கே ஓபரா மற்றும் பாலே, டோலோசா, ஸ்பெயின், 2010  

*“தாகூர் விழா”*, டெவோன், இங்கிலாந்து, மே 2011  

“*டான்ஸ் இந்தியா டான்ஸ்*” இந்திய விழா, மிலாப்ஃபெஸ்ட், இங்கிலாந்து, 2008  

*“தெற்காசிய கலை விழா”*, அமெரிக்கா 2008  

2008 ஆம் ஆண்டு ஹாலந்து, பெல்ஜியம், செருமனி நாடுகள்  

*கலா ​​உட்சவ்*, சிங்கப்பூர், 2007  

அமெரிக்காவின் *கிராஸ்ரோட்ஸில் கதக்* 2006
# நாசிகா அல்-துலைமி


**நாஜிஹா ஜாவ்தெட் அஷ்கா அல் துலைமி (Naziha Jawdet Ashgah al-Dulaimi )** (பிறப்பு:1923, பாக்தாத் &#x2013; இறப்பு: 2007 அக்டோபர் 9, ஹெர்டெக் ) இவர் ஈராக்கிய பெண்ணிய இயக்கத்தின் ஆரம்ப முன்னோடியாக இருந்தார். இவர் ஈராக்கிய மகளிர் அமைப்பின் முதல் தலைவராகவும், ஈராக்கின் நவீன வரலாற்றில் முதல் பெண் அமைச்சராகவும், அரபு உலகில் முதல் பெண் தனி துறை அமைச்சராகவும் இருந்தார் .  

## சுயசரிதை
அல்-துலைமி 1923 இல் பிறந்தார். பின்னர், இவரது தாத்தா அல்-மமமுதியாவை விட்டுவிட்டு, 19 ஆம் நூற்றாண்டின் பிற்பகுதியில் பாக்தாத்தில் குடியேறினார். இவர் அரச மருத்துவக் கல்லூரியில் மருத்துவம் பயின்றார். (பின்னர் பாக்தாத் பல்கலைக்கழகத்துடன் இணைக்கப்பட்டது). உயர் வகுப்புகளைச் சேர்ந்த பெண்களைப் பற்றியும் இவர் எழுதியுள்ளார். அவை உயர்ந்த பொருள் அந்தஸ்தைக் கொண்டிருந்தன. ஆனால் ஆண்களால் பெண்கள் சொத்தாக கருதப்பட்டன, உண்மையான மனிதனாக அல்ல.  

## மகளிர் விடுதலை சங்கம்
இவர் ஈராக் பெண்கள் சங்கத்தை புதுப்பிக்க முயன்றார். மேலும் பன்னிரெண்டுக்கும் மேலான பெண்கள் ஆர்வலர்களின் ஆதரவுடன், "மகளிர் விடுதலை சங்கம்" அமைக்க அதிகாரிகளுக்கு விண்ணப்பித்தார். ஆனால் விண்ணப்பம் நிராகரிக்கப்பட்டது. இதற்கு பதிலளிக்கும் விதமாக, மருத்துவர் நாசிகா தலைமையிலான கையொப்பமிட்டவர்கள், ஈராக்கிய பெண் உரிமைகளைப் பாதுகாப்பதற்கான அமைப்பு என அதன் பெயரை மாற்றிய பின்னர், இரகசியமாக இருந்தாலும், எப்படியும் இந்த அமைப்பை அமைக்க முடிவு செய்தனர். இதனால் இந்த அமைப்பு 1952 மார்ச் 10 அன்று நடைமுறைக்கு வந்தது. அமைப்பின் நோக்கங்களில் பின்வருமாறு:  

- தேசிய விடுதலை மற்றும் உலக அமைதிக்கான போராட்டம்;
- ஈராக் பெண்கள் உரிமைகளைப் பாதுகாத்தல்;
- ஈராக் குழந்தைகளின் பாதுகாப்பு.

## இறப்பு
பல ஆண்டுகளாக பலவீனப்படுத்திய பக்கவாதத்தின் விளைவுகளை எதிர்த்துப் போராடிய இவர், தனது 84 வயதில் 2007 அக்டோபர் 9 அன்று ஹெர்டெக்கில் இறந்தார்.
# விக்டோரியா அமேசானிகா



**விக்டோரியா அமோசானிகா** (தாவரப்பெயர்:*Victoria amazonica, Victoria regia*) என்பது விக்டோரியா நீரல்லி இனத்தாவரங்களில் ஒன்றாகும். இதன் மலரானது, தென்னமெரிக்காவின் கரிபியன் நாடான கயானாவின் தேசியமலர் ஆகும். உலகிலேயே பெரிய இலைகளை உடையதாக உள்ளது. நன்கு வளர்ந்த இதன் இலையானது, 3 மீட்டர் / பத்து அடிகள் வரை இருக்கும். நன்கு வளர்ந்த இலையானது, 40-45 கிலோகிராம் எடையைத் தாக்கும் இயல்புடையதாகும். இந்தியாவிலுள்ள கல்கத்தா நகரில் இருக்கும் தாவரவியல் பூங்காவின் ஏரிகளில் ஒன்றான, 'லேராம்' ஏரியில் இது பாதுகாக்கப்படுகிறது.
# மிரியம் ரோட்ரிக்ஸ் மார்டினெஸ்


**மிரியம் ரோட்ரிக்ஸ் மார்டினெஸ்** (Miriam Rodriguez Martinez) (பிறப்பு: 1967 - இறப்பு: 2017 மே 10, சான் பெர்னாண்டோ, தமௌலிபாஸ், மெக்சிகோ ) இவர் ஒரு மெக்சிகன் மனித உரிமை ஆர்வலர் ஆவார். கடத்தப்பட்டு கொல்லப்பட்ட குழந்தைகளின் பெற்றோருக்கு "காணாமல் போன குழந்தை பெற்றோரின்" பெற்றோரானார். 2017 மே 10 அன்று தனது வீட்டிற்குள் நுழைந்த போராளிகளால் மிரியம் கொல்லப்பட்டார்.  

## மகள் காணாமல் போனது
மிரியத்தின் மகள் கரேன் அலெஜாண்ட்ரா சலினாஸ் ரோட்ரிக்ஸ் 2012இல் காணாமல் போனார். மிரியம் கிட்டத்தட்ட இரண்டு ஆண்டுகளாக தேடிக்கொண்டிருந்தார். 2014 இல் இவரது மகளின் உடல் ஒரு கல்லறையில் கண்டெடுக்கப்பட்டது. அதன் பிறகு, தனது மகளின் கொலை குறித்து அதிகாரிகளிடம் கூறினார். மகள் வழக்கில் கைது செய்யப்பட்ட சில ஆண்கள் கைது செய்யப்பட்ட பின்னர் சிறையிலிருந்து தப்பிச் சென்றுவிட்டனர். மிரியம் ரோட்ரிக்ஸ் நேர்காணல்களில், குற்றவியல் அமைப்புகளிடமிருந்து தனக்கு மரண அச்சுறுத்தல்கள் வந்தன. ஆனால் உள்ளூர் அதிகாரிகள் தன்னைப் பாதுகாக்கவில்லை என்று கூறினார். தனது மகளைக் கண்டுபிடிப்பதோடு, குழந்தைகள் காணாமல் போன பிற பெற்றோருக்கு உதவ இவர் முயற்சிகளை மேற்கொண்டார். மேலும் இவர் காணாமல் போன குழந்தைகளின் பெற்றோரின்" பெற்றோரானார்.  

இவரது மகள் 2012இல் காணாமல் போன பின்னர் 2014ஆம் ஆண்டில், இவர் தனது மகளின் உடலைக் கண்டுபிடித்தார். இவர் கோலெக்டிவோ டி டெசபரேசிடோஸ் டி சான் பெர்னாண்டோ (காணாமல் போனவர்களுக்கான இயக்கம்) என்ற ஒரு குழுவை நிறுவினார். கொலையில் சம்பந்தப்பட்ட நபர்கள் தண்டனையிலியிருந்து தப்பித்துவிட்டனர்.  

## இறப்பு
மிரியம் எலிசபெத் ரோட்ரிக்ஸ் மார்டினெஸ் மெக்சிகோவின் சான் பெர்னாண்டோ சமூகத்தில் வசித்து வந்தார். மெக்ஸிகோ அன்னையர் தினத்தை கொண்டாடும் நாளான 2017 மே 10, அன்று இவர் கொல்லப்பட்டார். இவர் பலத்த காயமடைந்து மருத்துவமனைக்கு செல்லும் வழியில் இறந்தார்.  

சான் பெர்னாண்டோவின் சமூகம் மெக்சிகோவின் மிகவும் வன்முறை பகுதிகளில் ஒன்றான தமௌலிபாசில் அமைந்துள்ளது. அரசாங்க தரவுகளின்படி, இந்த மக்கள் நாட்டில் அதிக எண்ணிக்கையிலான மக்களைக் கொண்டிருக்கவில்லை.  

ஆர்ப்பாட்டக்காரர்களுக்கு ஒற்றுமையுடன் 10 மே 2017 அன்று மிரியம் எலிசபெத் ரோட்ரிக்ஸ் மார்டினெஸை எதிர்த்து குரல் எழுப்பினார், மனித உரிமை பாதுகாவலர்களின் பாதுகாப்பைக் கோரி மெக்சிகன், அமெரிக்க அரசாங்கங்கள் மற்றும் மத்திய அரசாங்கத்தை அழைத்தார்.
# கார்லா அவலெர்

**கார்லா அவெலர் (Karla Avelar)** (பிறப்பு 1978) இவர் ஒரு சால்வடோரன் திருநங்கைகளின் உரிமை ஆர்வலர் ஆவார். இவர் "காம்காவிஸ் டிரான்ஸ்" என்ற நிறுவனத்தின் நிர்வாக இயக்குநராகவும் உள்ளார்.  

## சுயசரிதை
இவர் பல மரண அச்சுறுத்தல்களைப் பெற்றுள்ளார். மேலும் பல படுகொலை முயற்சிகளில் இருந்து தப்பியுள்ளார். இவரது வாழ்க்கையில் முதல் படுகொலை முயற்சி 1992இல், இவர் இளம் பருவத்தில் இருந்தபோது, அவெல்லரில் நடந்தது.  

## படைப்புகள்
2008ஆம் ஆண்டில், அவெலார் திருநங்கைகளுக்கான ஆதரவு அமைப்பான காம்காவிஸ் டிரான்ஸ் என்ற அமைப்பை நிறுவினார். இது பல்வேறு ஆதரவு குழுக்களில் (எச்.ஐ.வி உள்ளவர்கள்) பங்கேற்கும் திருநங்கை பெண்கள் உணர்ந்த பாகுபாடுகளுக்கு, பாகுபாடு காட்டப்படாத, பிரதிநிதித்துவப்படுத்தப்படாத மற்றும் உணரப்படாத தேவைகளுக்கு விடையிறுப்பாக நிறுவப்பட்டது. அவற்றின் சொந்த குணாதிசயங்களின்படி தேவையான தகவல்களைப் பெறக்கூடாது.  

## விருதுகள்
இவர் 2017 ஆம் ஆண்டில் மனித உரிமைகள் பாதுகாவலர்களுக்கான மார்ட்டின் என்னல்ஸ் விருதின் இறுதிப் போட்டியாளராக இருந்தார்.
# எகிப்து (ரோமானிய மாகாணம்)


**உரோமைப் பேரரசின் எகிப்திய மாகாணம்** (**Roman province of Egypt**) (, பண்டைய எகிப்தை கிமு 305 முதல் ஆண்ட கிரேக்கர்களின் தாலமி வம்சத்த்தின் ஏழாம் கிளியோபாற்றா மற்றும் மார்க் ஆண்டனியையும் கிமு 30-இல் வென்ற உரோமைப் பேரரசர் அகஸ்ட்டஸ், எகிப்தை ரோமானியப் பேரரசின் ஒரு மாகாணாக நிறுவி, அதனை நிர்வகிக்க ஒரு ஆளுநரை நிறுவினர். எகிப்திய மாகாணத்தின் தலைநகராக அலெக்சாந்திரியா துறைமுக நகரம் விளங்கியது.  

கிபி 390-இல் கிரேக்க பைசாந்தியப் பேரரசினர் ரோமானியர்களிடமிருந்து எகிப்தை கைப்பற்றி கிபி 641 வரை ஆண்டனர். கிபி 619 முதல் கிபி 628 வரை பாரசீகத்தின் சாசானியர்கள் எகிப்தை கைப்பற்றி ஆண்டனர். பின்னர் மீண்டும் பைசாந்திய கிரேக்கர்கள், சாசானியர்களிடமிருந்து எகிப்தை கைப்பற்றினர். கிபி 641-இல் ராசிதீன் கலீபாக்கள் பைசாந்தியப் பேரரசின் எகிப்தியப் பகுதிகளை கைப்பற்றினர்  

கிபி முதல் நூற்றாண்டில் இதன் மக்கள்தொகை 4 முதல் 8 மில்லியன் எனக்கருதப்படுகிறது.  

## பண்டைய எகிப்திய வம்சங்கள்
- பண்டைய எகிப்திய அரசமரபுகள்
## பண்டைய எகிப்தின் வரலாற்றுக் கால வரிசை
- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேக்கர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமி பேரரசு - (கிமு 305 – கிமு 30)
## இதனையும் காண்க
- எகிப்தின் வரலாறு
# ரீம் பிரைனா



**ரீம் உமர் ஃபிரைனா ( Reem Omar Frainah)** அல்லது பொதுவாக **ரீம் ஃபிரைனா** என்று அழைக்கப்படும் இவர் பாலஸ்தீனிய மனித உரிமை ஆர்வலர் ஆவார். பெண் மற்றும் குழந்தை பாதுகாப்பிற்கான ஆயிஷா சங்கத்தின் இவர் செயல்நிர்வாக இயக்குநராகவும் இருக்கிறார். பொருளாதார அதிகாரமளித்தல் மற்றும் ஓரங்கட்டப்பட்ட குழுக்கள் உளவியல் சமூக ஆதரவு மூலம் பாலினம் ஒருங்கிணைப்பு அடைய பணியாற்றிக் கொண்டிருக்கும் ஒரு சுயாதீனமான பாலஸ்தீன பெண்கள் அமைப்பு காசா கவனம் கொண்டு காசா நகரம் மற்றும் வட பகுதியில் இது கவனம் செலுத்துகிறது .  

2009ஆம் ஆண்டில் ஒரு சுயாதீன நிறுவனமாகத் தொடங்கிய பெண்கள் மற்றும் குழந்தைகள் பாதுகாப்புக்கான ஆயிஷா சங்கத்தின் முன்னாள் திட்ட ஒருங்கிணைப்பாளராக இருந்தார். 2011ஆம் ஆண்டில், இவர் உளவியலில் முதுகலை முடித்தார். பின்னர் ஆயிஷாவின் நிர்வாக இயக்குநரானார். இவரது பெரும்பாலான படைப்புகளில் கற்பித்தல் மற்றும் காசாவில் பாதிக்கப்பட்டுள்ள மிகவும் ஓரங்கட்டப்பட்ட பெண்கள் மற்றும் குழந்தைகளுக்கு பல்வேறு சேவைகளை வழங்குதல் ஆகியவை அடங்கும்.
# பைசா ஜமா முகமது

**பைசா ஜமா முகமது (Faiza Jama Mohamed)** (பிறப்பு: 1958) இவர் ஒரு சோமாலிய பெண்கள் உரிமை ஆர்வலரும் மற்றும் ஆப்பிரிக்காவின் பிராந்திய சமத்துவ இயக்குனருமாவார். இவர் மாபுடோ நெறிமுறையின் முக்கிய பிரச்சாரகராகவும், பெண் பிறப்புறுப்பு சிதைவுக்கு எதிராகவும் இருந்து வருகிறார்.  

## வாழ்க்கை
பைசா ஜமா முகமது, பிரெஸ்னோவின் கலிபோர்னியா மாநில பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றுள்ளார். 1998 ஆம் ஆண்டில் இவர் டென் ஹேக்கில் உள்ள சமூக ஆய்வுகள் நிறுவனத்தில் மனித உரிமையில் சான்றிதழ் பட்டம் பெற்றுள்ளார்.  

2004 ஆம் ஆண்டில் பைசா ஜமா மொஹமட் பம்பசுகா நியூஸ் என்ற இதழில் தலையங்கங்களை எழுதியுள்ளார். பெண்கள் உரிமைகள் குறித்த ஆப்பிரிக்க நெறிமுறையின் முக்கியத்துவத்தை வாதிட்டார் . இவர் *தி கார்டியன் பத்திரிகைக்காகவும்* எழுதியுள்ளார்.
# நிடல் அல் அச்சர்

**நிடல் அல் அச்சர் (Nidal Al Achkar)** (பிறப்பு 1934) ஒரு லெபனான் நடிகையும் மற்றும் நாடக இயக்குனருமாவார். மேலும் "லெபனான் நாடக அரங்கத்தின் மகத்தான டேம்" ஆவார்.  

## வாழ்க்கை
நிடால் அல் அச்சர் சிரிய சமூக தேசியவாத கட்சி அரசியல்வாதியான ஆசாத் அல்-அச்சரின் மகளாவார். இவர் இலண்டனில் உள்ள ராயல் அகாடமி ஆஃப் டிராமாடிக் ஆர்ட் என்ற பள்ளியில் படித்தார். 1967 ஆம் ஆண்டில் இவர் பெய்ரூட்டில் தனது முதல் நாடகத்தை இயக்கியுள்ளார். மேலும் 1960களின் பிற்பகுதியில் பெய்ரூட் நாடக அரங்க பட்டறை ஒன்றைக் உருவாக்கினார்.  

லெபனான் உள்நாட்டுப் போருக்குப் பிறகு, நிடால் அல் அச்சர் 1994 இல் அல் மதீனா நாடக அரங்கத்தை நிறுவினார். பழைய சரோல்லா திரைப்படத்தை வைத்திருந்த கட்டிடத்தை மீட்டெடுத்தார்.  

நிடல் அல் அச்சர் 2012 மியூரெக்ஸ் டி'ஓரில் வாழ்நாள் சாதனையாளர் விருதைப் பெற்றார். இந்த விருதை வழங்கிய லெபனான் கலாச்சார அமைச்சர் காபி லேயவுன் இவரை "லெபனானின் அறிவொளி மற்றும் கலாச்சாரத்தின் உண்மையான வெளிப்பாடு" என்று அழைத்தார்.  

2019 இன் ஒரு நேர்காணலில், அரபு உலகில் "உண்மையான, உருமாறும் புரட்சிகள்" இல்லாமல் அரங்கத்தை வைத்திருப்பது சாத்தியமில்லை என்று எச்சரித்தார். இது பேச்சு சுதந்திரத்தையும் திறந்த தன்மையையும் அனுமதிக்கும்.
# சரவணா ஸ்டோர்ஸ்


சரவணா ஸ்டோர்ஸ் 1970 செப்டம்பர் 4 அன்று சென்னை, தி நகரில் ஒரு பாத்திரக் கடையாக மட்டும் துவக்கப்பட்டது. இது சிறிதுசிறிதாக வளர்ந்து வீட்டுக்கு தேவையான அனைத்து பொருட்களையும் விற்கும் அங்காடியாக 1998 இல் உருவானது.  

## இருப்பிடங்கள்
சரணா ஸ்டோர்ஸ் நிறுவனமானது சென்னையில் தியாகராய நகர், புரசைவாக்கம், குரோம்பேட்டை, போரூர், பாடி, சோழிங்கநல்லூர் மற்றும் உஸ்மான் சாலையில் என ஏழு கடைகளை இயக்குகிறது. இந்நிறுவனமானது மதுரை, திருநெல்வேலி மற்றும் கோவையில் மிகப்பெரிய கடைகளைக் கொண்டுள்ளது. வேகமாக வளர்ந்து வரும் இந்த நிறுவனமானது மும்பை, தில்லி மற்றும் பெங்களூரில் கடைகளை திறக்க திட்டமிட்டுள்ளது. இந்நிறுவனம் திருநெல்வேலி மற்றும் மதுரை ஆகிய இடங்களில் சரவணா செல்வரத்தினம் கடைகளையும் நடத்தி வருகிறது.  

## வருவாய்
2008 ஆம் ஆண்டில், இந்த நிறுவனத்தின் ஆண்டு வருவாய் சுமார் 6.50 &nbsp; பில்லியன் ரூபாய் (200 மில்லியன் அமெரிக்க டாலர்கள்) என அறிவித்தது.  

## 100% பால் அடிப்படையிலான ஐஸ்கிரீம்
2004 ஆம் ஆண்டில், சரவாணா ஸ்டோர்ஸ் குழுமம் *ஜமாய்* என்ற புதிய ஐஸ்கிரீம் பிராண்டை அறிமுகப்படுத்தியது. இது சென்னையில் தயாரிக்கப்பட்ட 100% பால் சார்ந்த ஐஸ்கிரீம் பிராண்டாகும், இது தமிழ்நாடு முழுவதும் விற்கப்படுகிறது. இது ஒரு நாளைக்கு 10000 லிட்டர் ஐஸ்கிரீம் உற்பத்தியைக் கொண்டுள்ளது. இது ஒரு நாளைக்கு சுமார் 30000 லிட்டர் என விரிவடையும் என்று எதிர்பார்க்கப்படுகிறது.
# பாட்டாளி மகன்


**பாட்டாளி மகன்** (**Paattali Magan**) என்பது 1990 ஆம் ஆண்டு பிப்ரவரி மாதம் 16 ஆம் தேதியன்று வெளிவந்த தமிழ்த் திரைப்படமாகும். செந்தில்நாதன் தயாரித்து இயக்கிய இப்படத்தில் அர்ஜுன், சிந்து, மா. நா. நம்பியார் ஆகியோர் முக்கிய வேடங்களில் நடித்திருந்தனர்.  

## நடிகர்கள்

- அர்ஜுன்
- சிந்து
- எம். என். நம்பியார்
- சத்தியப்பிரியா
- கவுண்டமணி
- செந்தில்
- குமரிமுத்து
- கமலா காமேஷ்
- விஜயசந்திரிகா
- ஸ்ரீபாலா
- கே. கே. சௌந்தர்
- கே. கண்ணன்
- ஓமக்குச்சி நரசிம்மன்
- உசிலைமணி
- கனல் கண்ணன்

## இசை

இப்படத்தின் இசையமைப்பாளர் சங்கீத ராஜன் ஆவார்.  
| 1 | 'தோப்புக்குள்ளே குருவி' | கே. ஜே. யேசுதாஸ், சித்ரா | 4:34 |
| --- | --- | --- | --- |
| 2 | 'நாட்டாம பொண்ணு' | எஸ். பி. பாலசுப்பிரமணியம், சித்ரா | 4:17 |
| 3 | 'பாட்டாளி மகன்' | எஸ். பி. பாலசுப்பிரமணியம் | 4:19 |
| 4 | 'பூத்திருச்சு' | யேசுதாஸ், சுஜாதா மோகன் | 6:15 |
| 5 | 'தெம்மாங்கு' | எஸ். பி. பாலசுப்பிரமணியம், சித்ரா |  |
# எக்சா போரேன்(10)


**எக்சா போரேன்(10)** *(Hexaborane(10))* என்பது B<sub>6</sub>H<sub>10</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எக்சா போரேன்(12) சேர்மத்திலிருந்து வேறுபடுத்திக் காட்டவே எக்சாபோரேன்(10) என்று என்று குறித்துக் காட்டப்படுகிறது. நிறமற்ற நீர்மமான இச்சேர்மம் காற்றில் நிலைப்புத்தன்மை அற்றதாக உள்ளது .  

## தயாரிப்பு

பென்டாபோரேன்(11) சேர்மத்தை புரோமினேற்றம் செய்து தொடர்ந்து புரோட்டான் நீக்க வினைக்கு உட்படுத்தி அல்லது புரோமைடு [BrB<sub>5</sub>H<sub>7</sub>]<sup>−</sup> அயனியை வழங்கச் செய்யும் வினைக்கு உட்படுத்தப்படுகிறது. உருவாகும் எதிர்மின் அயனி தொகுதியானது டைபோரேனுடன் சேர்த்து ஒடுக்கப்பட்டு நடுநிலையான எக்சா போரேன்(10) விளைபொருள் உருவாக்கப்படுகிறது.:  
:K[BrB<sub>5</sub>H<sub>7</sub>] + 1/2 B<sub>2</sub>H<sub>6</sub> → KBr + B<sub>6</sub>H<sub>10</sub>  
பென்டாபோரேன்களை வெப்பத்தாற் பகுப்பு செய்தும் தயாரிக்கலாம்.  

எக்சா போரேன்(10) சேர்மத்தை புரோட்டான் நீக்கம் செய்து [B6H9]− என்ற எதிர்மின் அயனியையும், புரோட்டானேற்றம் செய்து [B6H11]+ என்ற நேர்மின் அயனியையும் உருவாக்க முடியும் .
# இருட்டுக்கடை அல்வா, திருநெல்வேலி

**இருட்டுக்கடை** என்பது தமிழ்நாட்டின், திருநெல்வேலி நெல்லையப்பர் கோவில் நுழைவாயிலுக்கு எதிரே அமைந்துள்ள ஒரு அல்வா கடையாகும். இதன் தனி சுவைக்காக புகழ் பெற்றது. குறிப்பாக தென்னிந்திய சுற்றுலா பயணிகள் இங்கு அல்வா வாங்குவது வழக்கம். 1940களில் இராஜஸ்தானை சேர்ந்த பிஜிலி சிங் என்பவரால் துவங்கப்பட்டு, இப்போது அவருடைய மூன்றாம் தலைமுறை வாரிசுகளால் நடத்தப்படுகிறது. இருட்டுக் கடை அல்வா என்கிற பெயரை வேறு யாரும் பயன்படுத்தி போலி கடைகள் நடத்த நீதிமன்றம் தடை விதித்துள்ளது.  

## அல்வாவின் தனித்துவம்
இருட்டுக்கடை அல்வாவிற்கென்று தனிச்சுவை வரக் காரணம் அல்வா செய்ய பயன்படுத்தும் கோதுமையை இயந்திரத்தில் அரைக்காமல் கைகளால் தான் அரைக்கிறார்கள் மற்றும் தாமிரபரணி ஆற்றின் தண்ணீரும், இந்த அல்வாவிற்கான தனி சுவையை தருவதாக சொல்லப்படுகிறது. கைகளால் தான் அல்வா கிண்டுகிறார்கள் என்பதால் ஒரு நாளைக்கு குறிப்பிட்ட அளவு அல்வா மட்டுமே தயார் செய்கிறார்கள்.  

## பெயர்க் காரணம்
கடை ஆரம்பிக்கப்பட்ட நாளில் ஒரே ஒரு எண்ணெய் விளக்கு மட்டுமே இருந்திருக்கிறது. மாலை நேரத்தில் தான் இது திறக்கப்படுவது வழக்கம் என்பதால் இருட்டாய் இருக்கும் கடை என்பதே காலப்போக்கில் மாறி *இருட்டுக்கடை* என்றாகிவிட்டது. இன்றுவரை இதற்கென தனி பெயர்பலகை கூட கிடையாது. இப்போது எண்ணெய் விளக்குக்கு பதில் சாதாரண மின்விளக்கை மட்டுமே பயன் படுத்துகிறார்கள்.
# மார்க் ஆண்டனி



**மார்க் ஆண்டனி** (**Marcus Antonius**  
கிமு 44-இல் ஜூலியஸ் சீசரின் கொலைக்குப் பின்னர், இவர் அகஸ்ட்டஸ் மற்றும் மார்கஸ் அயிமிலியஸ்சுடன் இணைந்து மூவர் அணி கொண்ட சர்வாதிகார இரண்டாம் உரோமைக் குடியரசை நிறுவியர். கிமு 42-இல் சீசரைக் கொன்ற விடுதலைப் போராளிகளைக் வென்று, இந்த மூவர் அணியினர் உரோமைக் குடியரசை தங்களுக்குள் பிரித்துக் கொண்டு ஆண்டனர். மார்க் ஆண்டனிக்கு ரோமைப் பேரரசின், எகிப்தின் ஏழாம் கிளியோபாற்றா ஆண்ட தாலமி இராச்சியம் உள்ளிட்ட கிழக்கு மாகாணங்களின் ஆட்சியாளர் ஆனார். பார்த்தியப் பேரரசுக்கு எதிரான போரிகளின் போது, மார்க் ஆண்டனி ரோமைப் படைகளின் தலைமைப் படைத் தலைவராக இருந்தார்.  

அகஸ்ட்டசின் சகோதரியை மார்க் ஆண்டனி திருமணம் கொண்டார். கிமு 40-இல் அகஸ்ட்டஸ் மற்றும் மார்க் ஆண்டனிக்கும் இடையே உரோமைக் குடியரசின் அதிகாரத்தைக் கைப்பற்ற உள்நாட்டுப் போர் ஏற்பட்டது. இதனிடையே மார்க் ஆண்டனி எகிப்தின் ஏழாம் கிளியோபாற்றாவை திருமணம் செய்து கொண்டு 3 குழந்தைகளைப் பெற்றார். இதனால் ஆண்டனிக்கு, அகஸ்டசுடனான பிணக்குகள் மேலும் பெரிதானது.  

கிமு 36-இல் உரோமைக் குடியரசின் மூவர் அணியிலிருந்து மார்கஸ் லெபிடஸ் (Marcus Aemilius Lepidus) நீக்கப்பட்டார். கிமு 33-இல் மார்க் ஆண்டனிக்கும் அகஸ்டஸ்க்கும் இடையே வெறுப்புணர்வுகள் வளர்ந்ததால், உரோமைக் குடியரசை ஆண்ட மூவர் அணி உடைந்தது. கிமு 31-இல் உரோமைக் குடியரசின் செனட் சபையில், எகிப்தின் தாலமி இராச்சியத்தை ஆண்டு கொண்டிருந்த ஏழாம் கிளியோபாற்றா மீது போர் தொடுக்கவும், உரோமைக் குடியரசிற்கு எதிராக மார்க் ஆண்டனி சதிச்செயல்களில் ஈடுபட்ட சதிகாரர் எனத்தீர்மானம் நிறைவேற்றப்பட்டது. உரோமைக் குடியரசின் அகஸ்ட்டஸ் படைகள், ஆக்டியம் போரில் மார்க் ஆண்டனியின் படைகளை வென்றது. இதனால் உரோமைக் குடியரசிலிருந்து மார்க் ஆண்டனியும், கிளியோபாட்ராவும் எகிப்திற்கு தப்பி ஓடி, அங்கு தற்கொலை செய்து கொண்டு இறந்தனர். ark  

மார்க் ஆண்டனியின் இறப்பிற்குப் பின்னர் எதிரிகள் அற்ற அகஸ்ட்டஸ் மட்டுமே உரோம் குடியரசை ஆண்டார். உரோமைக் குடியரசை கிமு 27-இல் உரோமைப் பேரரசாக அறிவித்த அகஸ்ட்டஸ் அதன் முதல் பேரரசரானர்.  

உடலுக்கு முன்னர், மார்க் ஆண்டனி உரை நிகழ்த்துதல்]]
# வெள்ளீயம்(II) புரோமைடு



**வெள்ளீயம்(II) புரோமைடு** *(Tin(II) bromide)* என்பது SnBr<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தில் வெள்ளீயம் +2 என்ற ஆக்சிசனேற்ற நிலையில் உள்ளது. இந்த ஆக்சிசனேற்ற நிலையில் காணப்படும் வெள்ளீயச் சேர்மங்களுக்கு மந்த இணை விளைவு|மந்த இணை விளைவைக் கொடுக்கிறது.  

## கட்டமைப்பு

வாயு நிலையில் வெள்ளீய(II) குளோரைடு நேரியல் அல்லாத வளைந்த எலக்ட்ரான் அமைப்பை கொண்டிருப்பது போலவே வாயு நிலையில் வெள்ளீயம்(II) புரோமைடும் பெற்றுள்ளது. Br-Sn-Br பிணைப்புக் கோணம் 95° ஆகவும் Sn-Br பிணைப்பின் நீளம் 255 பைக்கோ மீட்டர்களாகவும் உள்ளது. வாயு நிலையில் இருபடியாக்கம் நிகழ்வதற்கும் சில சான்றுகள் உள்ளன. திண்மநிலைக் கட்டமைப்பு SnCl2 மற்றும் PbCl2 சேர்மங்களின் கட்டமைப்புடன் தொடர்பு கொண்டதாக உள்ளது. வெள்ளீய அணுக்கள் கிட்டத்தட்ட முக்கோண இரு பட்டைக்கூம்பு அமைப்பில் ஐந்து அருகாமை புரோமின் அணுக்களைப் பெற்றுள்ளன.  

## தயாரிப்பு

உலோக வெள்ளீயத்தை ஐதரோ புரோமிக் அமிலத்துடன் வினைபுரியச் செய்து தண்ணீர்/ஐதரோபுரோமிக் அமிலத்தைப் பயன்படுத்தி வடிகட்டி குளிரிவித்தால் வெள்ளீயம்(II) புரோமைடு உருவாகிறது:.  
:Sn + 2HBr SnBr<sub>2</sub> + H<sub>2</sub>  
இதே வினை ஆக்சிசன் முன்னிலையில் நிகழுமெனில் வெள்ளீய(IV) புரோமைடு உருவாகிறது.  

## வினைகள்

அசிட்டோன், பிரிடின், டைமெத்தில்சல்பாக்சைடு போன்ற தனி இணை எலக்ட்ரான்கள் வழங்கும் கரைப்பான்களில் இது கரைகிறது. பிரமிடு வடிவ கூட்டுவிளைபொருள்கள் இதன் விளைவாக உருவாகின்றன. ஐதரசன் புரோமைடில் இது கரையும்போது பிரமிடு கட்டமைப்புள்ள SnBr3− அயனி உருவாகிறது. உதாரணம்:  
:SnBr<sub>2</sub> + RBr RSnBr<sub>3</sub>  

வெள்ளீயம்(II) புரோமைடால் ஒரு லூயிசு அமிலமாகச் செயல்பட முடியும். தனி இணை எலக்ட்ரான் வழங்கும் மூலக்கூறுகளுடன் சேர்ந்து கூட்டு விளைபொருள்களாக இது உருவாகிறது. எடுத்துக்காட்டு: டிரைமெத்திலமீன் NMe<sub>3</sub>.SnBr<sub>2</sub> மற்றும் 2NMe<sub>3</sub>.SnBr<sub>2</sub> விளைபொருள்களாக உருவாகிறது  

ஒரே சேர்மத்தில் வழங்கியாகவும் ஏற்பியாகவும் கூட இதனால் செயற்பட முடியும். F<sub>3</sub>B.SnBr<sub>2</sub>.NMe<sub>3</sub> என்ற அணைவுச் சேர்மத்தில் போரான் டிரைபுளோரைடுக்கு வழங்கியாகவும் டிரைமெத்திலமீனுக்கு ஏற்பியாகவும் SnBr2 செயற்படுகிறது.
# போரான் சல்பைடு



**போரான் சல்பைடு** *(Boron sulfide)* என்பது B<sub>2</sub>S<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பலபடிசார் பொருளான இது உயர் தொழில்நுட்ப கண்ணாடிகளின் ஓர் அங்கமாகவும், கரிமகந்தகச் சேர்மங்களைத் தயாரிப்பதற்கான ஒரு வினையாக்கியாகவும் பயன்படுகிறது. சிலிக்கன் மற்றும் பாசுபரசின் சல்பைடுகளைப் போலவே போரான் சல்பைடும் வளிமண்டல ஈரப்பதம் உட்பட தண்ணீருடன் வினைபுரிந்து ஐதரசன் சல்பைடு வாயுவை வெளியிடுகிறது. எனவே இதன் உப்பு மாதிரிகள் நீரிலி நிலையில் கையாளப்பட வேண்டும்.  
போரான் ஆக்சைடுகளைப் போலவே போரான் சல்பைடும் P4S10 போன்ற பிற சல்பைடுகளுடன் கலக்கும்போது உடனடியாக கண்ணாடிகளை உருவாக்குகிறது. இத்தகைய கண்ணாடிகள் வழக்கமான போரோசிலிகேட் கண்ணாடிகளுடன் ஒப்பிடும்போது குறைந்த அதிர்வெண் அகச்சிவப்பு ஆற்றலை உறிஞ்சுகின்றன.  

கீட்டோன்களை அவற்றுடன் தொடர்புடைய தையோகீட்டோன்களாக போரான் சல்பைடு மாற்றுகிறது. உதாரணமாக பென்சோபீனோனை அதன் தயோனாக மாற்றும் வினை கீழே கொடுக்கப்பட்டுள்ளது.  
: + 3 → + 3 [[Thiobenzophenone|]]  
நடைமுறையில் இவ்வினைக்கு அதிக அளவான B<sub>2</sub>S<sub>3</sub> பயன்படுத்தப்படுகிறது ..  
## தயாரிப்பு
இரும்பு அல்லது மாங்கனீசு போரைடுடன் 300° செல்சியசு வெப்பநிலையில் ஐதரசன் சல்பைடைச் சேர்த்து வினைபுரியச் செய்தால் டைபோரான் டிரைசல்பைடு தயாரிக்கப்படுகிறது  
:2 FeB + 4 H<sub>2</sub>S → B<sub>2</sub>S<sub>3</sub> + FeS + 4 H<sub>2</sub>  
1824 ஆம் ஆண்டு யோன்சு யாகோபு பெர்சிலியசு நேரடியாக படிகவடிமற்ற போரானுடன் கந்தக ஆவியைச் சேர்த்து இதைத் தயாரித்தார்  
:2 B + 3 S → B<sub>2</sub>S<sub>3</sub>  
பிரடெரிக் வோலரும் என்றி எட்டியன் செயின்ட்-கிளயிர் டிவில்லியும் மற்றொரு தயாரிப்பு முறையை 1858 ஆம் ஆண்டு வெளியிட்டுள்ளனர். இம்முறையில் போரானும் ஐதரசன் சல்பைடும் தொடக்கப் பொருள்களாகப் பயன்பட்டுத்தப்பட்டன  
:2 B + 3 H<sub>2</sub>S → B<sub>2</sub>S<sub>3</sub> + 3 H<sub>2</sub>  
## கட்டமைப்பு
B<sub>2</sub>S<sub>3</sub> சேர்மத்திலுள்ள போரான் அணுக்கள் முக்கோண சமதளத்தில் உள்ளன. இவை B<sub>3</sub>S<sub>3</sub> மற்றும் B<sub>2</sub>S<sub>2</sub> வளையங்களில் கந்தக அணுக்கள் 355 பைக்கோமீட்டர் உள்ளடக்கு இடைவெளியில் ஓர் அடுக்கு கட்டமைப்பாக உருவாகியுள்ளன. போரான் டிரையாக்சைடுடன் ஒப்பிடுகையில் இது வேறுபட்ட அமைப்பாகும். போரான் டிரையாக்சைடில் முப்பரிமாண கட்டமைப்பு காணப்படுகிறது.  
மூலக்கூற்று ஒருபடி வடிவ B<sub>2</sub>S<sub>3</sub> சேர்மம் சமதள V வடிவம் கொண்டு அதன் மைய B-S-B பிணைப்புக் கோணம் தோராயமாக 120°.உடன் கானப்படுகிறது .